Diari Oficial de la Generalitat Valenciana


Sumari del DOGV 8500, del 06-03-2019 (2019/2260)

ORDRE 4/2019, de 5 de març, de la Conselleria de Justícia, Administració Pública, Reformes Democràtiques i Llibertats Públiques, per la qual es determina el color de les paperetes i sobres de votació de les eleccions a les Corts 2019.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2019/03/05/4/dof/vci/html**

### Dades del document

Número de DOGV
:   8500

Data del DOGV
:   06-03-2019

Secció del DOGV
:   I. DISPOSICIONS GENERALS

Número del document
:   2019/2260


Data del document
:   05-03-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Ordre

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * legislació
    * eleccions regionals
    * organització electoral
    * papereta de votació

ORDRE 4/2019, de 5 de març, de la Conselleria de Justícia, Administració Pública, Reformes Democràtiques i Llibertats Públiques, per la qual es determina el color de les paperetes i sobres de votació de les eleccions a les Corts 2019. [2019/2260]  
El Decret 168/2010, de 15 d'octubre, del Consell, pel qual es determinen les condicions dels locals i les característiques de les urnes, paperetes, sobres i la resta de documentació electoral a utilitzar en les eleccions a les Corts, estableix en l'article 3 les característiques de les paperetes de votació.  
L'esmentat article, en el seu apartat 4, estableix que les paperetes electorals es confeccionaran en paper blanc i impreses per una sola cara i que en cas de concurrència amb un altre procés electoral de què es derive una coincidència en el color de les paperetes, podrà usar-se un altre color que serà determinat per l'òrgan competent en matèria de processos electorals.  
Resultant que l'article 4, apartat 1, de l'esmentat decret assenyala que els sobres de votació seran del mateix color que les paperetes de votació.  
Atesa la pròxima concurrència a la Comunitat Valenciana d'eleccions generals i autonòmiques, s'imposa la necessitat d'adoptar disposicions referides a determinats aspectes relacionats amb el material electoral.  
En virtut d'això, i fent ús de les atribucions que tinc conferides per l'article 5 del Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, així com la disposició final segona del Decret 168/2010, de 15 d'octubre, del Consell, pel qual es determinen les condicions dels locals i les característiques de les urnes, paperetes, sobres i la resta de material electoral a utilitzar en les eleccions a les Corts, modificat pel Decret 15/2015, de 6 de febrer, del Consell,  
  
  
ORDENE  
  
Article únic  
Les paperetes i sobres de votació a utilitzar en les eleccions a les Corts del pròxim 28 d'abril seran de color rosa pantone 196 U o tonalitats similars.  
  
  
DISPOSICIÓ ADDICIONAL  
  
Única. Incidència econòmica en la dotació de despesa  
L'aplicació i desplegament d'aquesta ordre no podrà tindre cap incidència en la dotació de tots i cada un dels capítols de despesa assignada al departament de la Generalitat competent per raó de la matèria, i, en tot cas, haurà de ser atesa amb els mitjans personals i materials d'aquest.  
  
  
DISPOSICIÓ FINAL  
  
Única. Producció d'efectes  
La present ordre produirà efectes des de l'endemà de la seua publicació en el Diari Oficial de la Generalitat Valenciana.  
  
València, 5 de març de 2019  
  
La consellera de Justícia, Administració Pública,  
Reformes Democràtiques i Llibertats Públiques,  
GABRIELA BRAVO SANESTANISLAO


Còpia Permalink ELI